safouaneb/arywiki huggingface dataset:
پيترو كاشارو

پيترو "پيتر" كاشارو (لمالطية :Pietru Caxaro) تاريخ لميلاد ديالو بالظبط مامعروفش، تْولد پيتر كاشارو من عائلة نبيلة فمدينت مدينا ف مالطا، محتمل يكون تْولد ف لقرن 15 ومات ف 1485، فيلسوف وشاعير مالطي. وهو اوّل واحد معروف ف مالطا، وباقي جزء من لاعمال ديالو موجود. لفلسفة ولمواقيف دياولو كاتاهلو يكون واحد من اتباع لحركة لانسانية ف لعصور الوسطى. لموساهمة ديالو كتمثل نعكاس ناضج للانتعاش لاجتيماعي والثقافي ف لفترة لّي عاش فيها. الفاميلة. سميت بّاه ليو، وسميت موّ زونا. ربما كانت لعائيلة اصلها يهودي وعتانقات لمسيحية. واحد من خواتو لّي سميتو نيكولاس، تقتل ف عام 1473 بعدما دّابز مع شي ناس من سيدجيوي، مالطا، بسباب بنت كان كيشوفها بتخبية. لقراية. كاشارو ماكانش معروف حتى دار ال كانتيلينا و لقراية لّولة ديالو بداها ف مالطا. من بعد مشا ل پاليرمو، صقلية، فهذاك لوقت، كانت پاليرمو مدينة مزداهرة مشبعة برّوح د عصر النوضة. تما، كمل كاشارو قرايتو وولّى كاتيب عدل ف عام 1438. بعد شهرين من تخرج ديالو، تعيّن قاضي ف محاكم ڭوزو ف 1440 و 1441. ف عام 1441، ڭلس كقاضي ف محاكيم مالطا، وْ ف عام 1475. خدم قاضي ف لمحاكيم لمدنية ف 1460-1461 و1470-1471 و1481-1482، وقاضي ف لمحاكيم لكنسية ف 1473 و1480-1481. كاشارو كان محلّف حتى ف مجلس مدينت مدينا ف 1452-1453 و 1458-1459 و 1461-1462 و 1469-1470 و 1474-1475 و 1482-1483. كان كاتيب عدل و سيكرتير لنفس لمجلس ف عام 1460 و 1468. التديّون ديالو. كل هاذ لوقت، كان كاشارو على علاقة مع الروهبان الدومينيكانيين. ف مدينة مدينا، فين تولد كاشارو. الدومينيكان وصلو ل مالطا ف عام 1450، ودارو صداقات مع سكان لموتقافين و لحرايفيا، منهوم لاكاديميين. ملّي قربات نهاية د لقرن 15، كان ممكين الدومينيكان يتباهاو بروهبان اللّي مثقفين، بحال پّيتر زارا و پّيتر زوركي ودومينيك پارتولو (كان كيشجّع لقضايا ديال محاكيم التفتيش ف مالطا) و پارتولوميوس پيس. محاولة د الجواج. ف عام 1463، كان كاشارو كيطمح لزوّاج من هجّالة، فرانكا دي پيڭليرا. واخا هكاك، مابغاش خوها حيث بّات كاشارو كان عرّاب لفرانكا. واخا كاشارو دار كلما فجهدو، وبارك ليه اسقف مالطا، زواج ما تمش. لحيرمان من لكنسيّة. ف مجلس مدينت مدينا كاشارو، كان عندو ثلاثة ديال لمواضيع: رفاهية و صيانة ديال مدينا، تعليم ناس، و موساءلة لخدّامة ديال لخدمة لمدنية. ف عام 1480، دار كاشارو دور نشيط و زاعم ف قضية كتعلق باسقف مالطا، حيث كان مشتابه بيه بلفساد. كان كاشارو ضد هادشي ديال لفساد، ف يونيو 1480، لاسقف نتاقم منّو، و حرمو من لكنيسة، و هادشي كان خطير فهذاك الوقت. واخّا هكاك، كان كاشارو ثابت ف لمعارضة و لمطالبة. ستامرّات لقضية حتال نّص من لعام التالي، ملّي ضْطر لاسقف لموافقة على لمطاليب ديال كاشارو و مجلس لمدينة. وعليها، تلغا لحيرمان لكنسي. و خدا اشادة كبيرة على هادشي. ال كانتيلينا. ال كانتيلينا هو اقدم نص ادبي مكتوب باللّوغة لمالطية، وهو منسوب لكاشارو كيما عندو قيمة ادبية ومكانة كبيرة ف تقاليد لادبية لمالطية. لموت ديالو. ف 12 غشت 1485، حط كاشارو لوصيّة ديالو، وتوفّى موراها ب شي يّامات. وڭاع لمومتلكات ديالو مشات لروهبان دومينيكان. مامعروفش فين تدفن ف لوّل. ولكين من بعد، تدفن رفات ديالو فواحد من لمصليات اللّي تبنات مؤخرا ف كنيسة لقديس دومينيك ف الرباط، مالطا. هاد لكنيسة ف لحقيقة تبنات على قيبال كاشارو. ف 30 شتنبر 1992 تدار نصب تذكاري فوق لقبر ديالو.
طاليس الكوميدي (فنان مغريبي)

عبد العالي لمهر المشهور بالاسم الفني طاليس الكوميدي، اولا طاليس المغربي هو ممثل و مخرج مغربي ومدرب للمواهب الفنية، تزاد فمدينة زاڭورة عام 1982. مسيرتو الفنية. الحياة الفنية ديال طاليس بدات ف مسرح مولاي رشيد فالدار البيضا، من بعد دار اول تجربة د التصوير معا الفنان حسن الفد ف فيلم سميتو "رحمة" مع عمر الشرايبي و هدى الريحاني. شارك عبد العالي ف التلفازة المغربية معا حسن الفد ف السلسلة الفكاهية «الكوپل»، و بعدها ف سلسلة «بغيت نسولك»، كيف ما تايقدم محتوى فكاهي ف مواقع التواصل الاجتماعي. الضجة الاعلامية. عبد العالي لمهر دار ضجة اعلامية عام 2023 بعد ما تعرض للاتهام بالاساءة للمرا فواحد من السكيتشات ديالو على المشجعات المغريبيات فكاس العالم، وترفعات عليه دعوة فالمحكمة بهاد الخصوص.
صردي

صردي هوّا شكل ديال لغنم جاي من بني مسكين ف لمغريب. شكل ديالو. هوّا طويل. ما عندوش صوف بزاف. عندو دوّارة ديال زغب كحال جنب لعينين و عند نّيف. لكسّابا كايڭولو : "صّردي حرّ : لعين و لكمّامة (لكحولية عند نّيف) و لدمعة (خطّ ديال زغب كحل هابط من لعين بحال دموع). بدّاريجة، ماكايڭولوش على دّوّارة لكحلة ديال لعين "نّضاضر" بحال بلفرانساوية (les lunettes). تربية. لمغاربا كايبغيو حولي صردي بزاف ف لعيد لكبير. دكشي علاش بزاف ديال كسّاب شراو حولي سردي. و شكل ديالو كايغلب لبلدي. ما كايسدقش ف جّبل.
لألفبائية لعربية د الشاط

لالفبائية لعربية د الشاط هيّ واحد الطريقة د لكتابة ديال اللهجات د لعربية لي كيتخدّمو فيها لحروف اللاتينية معا نماري لي كيعوّضو لحروف لي ماكاينينش ف لحروف اللاتينية. هاد لكتابة كاتّستعمل سيرتو ف لميصاجات د التيليفون و الصوشل ميديا، و شي مرات تا ف لاشهارات. ف لبدية كانو كيخدّموها الشباب ب لخصوص، ولاكين دابا بزاف د الناس من اعمار مختالفة كيكتبو ب هاد الطريقة. هاد النضام د لكتابة د لعربية كيختالف على الطرقان لاكاديمية ديال لكتابة د لعربية ب حروف لاتينية، متلا ف التخدام د النماري بلاصت حروف لاتينية معدّلة ف تمتيل اصوات بحال "ق"، "ع" ؤلا "ض". و كيختالف ف كونو مديور ل لكتابة ديال اللهجات، ماشي لعربية لفصيحة.
يارين

يارين (بالناورية: Yaren)، اللي كانت كاتسمّا قبل ماكوا، ولاّ موكا، هي حوما جات ف ناورو، لبلاد لوحيدة ف لعالم اللي ما فيهاش عاصيما. حيت يارين هي لبلاصة اللي كاتجمع فيها لاغلبية د لادارات د لبلاد، و تا لبرلمان، محسوبا هي لعاصيما ديال لبلاد واخا ماشي مرسّمة. جات يارين ف لجنوب لغربي د لبلاد، و كاطّل على لمحيط لمهدّن. هي حوما جديدا، تبنات ف 1968.
پيضرو سانشيز

پيضرو سانشيز (مزيود ف 29 فبراير 1972 ف مدريد) سياسي صبليوني لي شاد لمنصب ديال رئيس لوزارا د سپانيا من يونيو 2018. و هوّ لامين لعام ديال حيزب لعمال الشتيراكي الصبليوني من يونيو 2017، و كان شد نفس لمنصب مابين 2014 و 2016. و كان تّنتاخب رئيس ديال الشتيراكية لعالمية "Socialist International" ف نونبر 2022.
أليكسي ناڤالني

اليكسي اناطولييڤيتش ناڤالني (مزيود ف 4 يونيو 1976، توفى ف 16 فبراير 2024) كان قايد د لمعارضة، محامي، مناضل ضد لفساد، و معتاقل سياسي روسي. كان نضّم مضاهرات ضد لحوكومة و ترشح ل لانتخابات د الرئاسة باش يدعم اصلاحات ضد لفساد ف روسيا و ضد الرئيس لحالي ڤلاديمير پوتين. ناڤالني هوّ لمؤسس ديال "لمؤسسة ضد لفساد" FBK، و عتابراتو مونضامة لعفو الدولية "محابسي د الراي"، و حصل على جايزة ساخاروڤ على خدمتو ف مجال حقوق بنادم. ناڤالني تحاكم جوج مرات، ف 2013 و 2014، ب تهمة ديال لاختلاس. بزاف ݣالو بلي هاد لمحاكمات كانو ب دوافع سياسية، باش يبررو لمنع ديال الترشح ديالو ف لانتخابات. ترشح ل لانتخابات لبلدية د موسكو و جا التاني ب 27% د لاصوات. ولاكين تّمنع من الترشح ل لانتخابات الرئاسية د 2018. ف غشت 2020، ناڤالني مشى ل السبيطار ف برلين ف حالة خطيرة بعدما تعرّض ل التسميم. ناڤالني حمّل پوتين لمسؤولية د هادشي لي طرا، و التحقيق لي تدار بيّن بلي لهيئة د لامن الروسية كان عندها دخل ف لموضوع. ف يناير 2021، رجع ل روسيا و تشد تماك ب تهمة خرق لافراج لمشروط ملي كان ف المانيا ف السبيطار. مورما تشد، شعلو مضاهرات كبار ف روسيا كاملة. ف فبراير 2021، تّحكم عليه ب عاماين و نص د لحبس، و لمونضمات لي اسس تسدّو ب حجة التطرف. ف مارس 2022، تّحكم عليه ب 9 سنين خرة د لحبس ب تهمة لاختلاس و حتيقار لمحكامة. الطلب د لاستئناف لي دارو تّرفض و تنقل للحبس ب حراسة مشددة. ف غشت 2023، تزادو ليه 19 عام د لحبس ب تهمة التطرف. ف دجنبر 2023، ناڤالني غبر من لحبس ل مدة 3 د السيمانات. و عاود بان ف حبس اصلاحي جا ف لمنطقة لقطبية ف روسيا. ف 16 فبراير 2024، السربيس د لحباسات الروسي علن بلي ناڤالني مات على عمر د 47 عام. لوفاة ديالو تسببات ف مضاهرات ف روسيا و بلدان خرين.
مدافعة د موازين

لمدافعة د موازين طرات ف 23 ماي 2009 ف التيران د حي النهضة ف الرباط. علّاقل 11 واحد من لي كانو حاضرين ف مهرجان موازين توفاو بسباب لمدافعة، منهوم 5 د لعيالات، 4 د الرجال و 2 مراهقين، و 40 واحد تجرحو. لمدافعة طرات ملي حاولو لحاضرين ل حفلة ديال عبدلعزيز الستاتي لي كانت عاد سالات، باش يخرجو بزّربة. واحد السياج طاح ف هاد لمحاولة و عرّض لحياة د 70000 حاضر ل لخطر. لحفلة د الستاتي كانت بدات معطلة على لوقت لي كان ف الجدول، و هادشي خلّا ناس لي كانو حاضرين ل حفلات خرين، منهوم ديال ستيڤي واندر، باش يمشيو يحضرو ل الستاتي. بسباب الطلب لكبير، تحولات لحفلة من منصة صغيرة ل التيران باش يكونو كراسا كافيين على مقاس الطلب د الجماهير. اغلبية د لي ماتو كانو صغار ف لعمر و كاملين كانو مغاربا. 8 من لمجروحين كانو ف حالة خطيرة. تلقاو الضحايا مورما تسالات لمدافعة، و كانو ماتو مخنوقين بسباب الزحام و الضغط د بنادم. لوالي د الرباط حسن لمراني ݣال بلي لحاضرين هوما السباب ف لمدافعة حيت حاولو باش يخرجو بزّربة و نقّزو فوق لبارييرات د لحديد. واحد من لحاضرين تساءل علاش لبوليس سدو لبيبان و ماتدخلوش ملي لقضية ولات خطيرة. 3000 بوليسي كانو خدّامين ف لحادات. جمعية مغريب التقافات نشرات بيان عبّرات فيه على "لحزن الشديد ديالها"، و عزّات جميع لي تاترو ب هاد لفاجعة. لماليك محمد السادس صيفط بريات د التعزية ل لفاميلات د الضحايا، و عرض باش يخلص جميع مصاريف لݣنازة و السبيطار. وزارة الداخلية علنات بلي غادي تدير تحقيق ف لقضية.
دوزي

عبد لحفيض دوزي (مزيود ف 30 ابريل 1985) لمعروف ب سميتو لفنية "دوزي"، هوّ موغني مغريبي ديال لپوپ. لكاريير. دوزي بدا لكاريير ديالو ف عمر صغير، ملي بان ف التلفازة لمغريبية و هوّ كيغني "لا للحرب" لي الّفها خوه قادر دوزي. ف 1993، شارك ف مهرجان ديال الشباب لي نضماتو محطة د الراديو ف وجدة و كان اصغر مشارك ف داك لعام. ف 1994، سجّل اول البوم ديالو "ڭولو ل ميمتي تجيني"، و ف 1997، صدر لڤيديو كليپ اللول ديالو ديال اغنية "رواحي ليا". ف 2004، اغنيتو "يا لي ناسيني" حققات نجاح كبير ف الراديو، و تعيّط ليه باش يشارك ف تسجيل لمجموعة لغنائية Rai n' B Fever 2. ف 2008، دوزي طلق اللابيل "ليناطوپ پروداكشن" Linatop Production و مشى ف ضورة باش يشهر لالبوم الجديد ديالو "100% دوزي". من ديك الساع سجل بزاف د لاغاني لي منها مجموعات و سينڭلات، بحال "لعيون عينيا"، "ديوني ل بلادي"، "لموجة"، "دينا". دوزي غنا ف بزاف د لمهرجانات الدولية بحال مهرجان موازين. كيغني ب الداريجة، لفرانساوية، النڭليزية، و شي مرات ب لوغات خرين بحال الصبليونية، لهندية و التركية. دوزي كان من بين لي شاركو ف لغنا ديال لاغنية الرسمية د كاس لعالم د لاندية 2022 ب عنوان ويلكام تو موروكو. اعمالو. البومات. ماني زعفان سلطانة %100 دوزي حياتي
عبدلإله رشيد

عبدلاله رشيد (مزيود ف 21 فبراير 1984 ف الدارلبيضا) مومتيل مغريبي. تلقى تكوين اكاديمي ف مجال الصحافة و التنشيط لاداعي. لعامال اللول ديالو ف التمتيل كان فيلم يا خيل الله لي خرج ف 2012.
مغريب التقافات

مغريب التقافات هيّ جمعية مغريبية اسساتها ياسمين لفيلالي ف 23 اكتوبر 2001، و تّعتارف بيها رسمياً كا جمعية د الصالح لعام ف 21 دجنبر 2009. لهدف ديالها الرئيسي هوّ التنشيط التقافي و لفني على مستوى حتيرافي ل صالح الجمهور لمغريبي. الرئيس د الجمعية من يوليوز 2015، هوّ عبد السلام احيزون، وزير فايت د التواصل لي كان رئيس تنفيدي ديال تيصالات لمغريب.
سعد موفق

سعد موفق (مزيود ف 1994 ف الدارلبيضا) مومتيل مغريبي. لكاريير. بعدما شد لباك، لتاحق ب لمعهد لعالي د لفن لمسراحي و تّنشيط تّقافي ف الرباط، و تخرج منو ف 2017. بدا لكاريير ديالو ف اعمال لي بانو ف التلفازة و السينيما، و قدم مجموعة د لادوار بشكل متميّز.
جيلان

خولة مجاهد لمعروفة ب سميتها لفنية جيلان ؤلا جايلان و ب لحروف اللاتينية Jaylann (مزيودة ف 9 يناير 1994 ف الرباط) موغنية مغريبية. بدات لكاريير لفنية ديالها بعدما شاركات ف برامج ستوديو دوزيم و ذ ڤويس اراب "The Voice Arabe". حياتها. جيلان خدات لاهتمام ديالها ب لمزيكة من بّاها لي كيلعب لكامانجة. ملي كانت صغيرة كانت كاتعجبها ام كلتوم و عبد الحليم حافظ. بدات ف اللول ب لمزيكة الشرقية، قبل مايتحول الستيل ديالها ل لمزيكة لغربية لي متاترة ب لبلوز و الدجاز. جيلان مجوجة ب لموغني و لمونتيج لمغريبي عبد الاله العراف لمعروف ب "بيتهوڤن". لكاريير. بدات لكاريير ديال جيلان ف 2014 ملي شاركات ف برامج ستوديو دوزيم و ذ ڤويس اراب "The Voice Arabe" و كوك ستوديو "Coke Studio"، و ف نفس لعام سجّلات اغنيتها اللولة "كانشوفك". ف 2016 صدرات اغنيتها "زاز لوز" معا بلاك جاڭوار. اغنيتها "ماما" لي خرجاتها ف 2017 حققات نجاح و فاتت 3 د لمليون شوفة ف يوتيوب. ف 2018، سنات معا شركة لانتاج BMagnitvde. و بدلات سميتها لفنية من "خولة" ل "جايلان" باش تّعرف كتر على برا. ف 2019 خرجات اغنية "الو الو" لي جابت كتر من 20 مليون شوفة ف يوتيوب. و ف 2020 شاركات ف مسابقة لمزيكة د ؤراسيا و جات السابعة ف الترتيب ف لفينال ب اغنية Je t'aime. ف 2021 شاركات معا فنانين افارقة خرين ف مشروع موسيقي "غني ل افريقيا" Sing For Africa (سينڭ فور افريكا). و دارت مشاريع غنائية بحال اغنية "لا ماجي" "La Magie" معا فنانين بحال حنان الخضر، موهومبي، و اكوما. ف 2023، شاركات ف حفل "سحر و لوان" Charme et couleurs ف مونريال، كانادا، من تنضيم لمركز التقافي لمغريبي.
مدينة (مالطا)

مدينة (ب لمالطية Mdina اولا شيتا ڤيكيا Citta Vecchia) هي لعاصمة لقديمة ديال مالطا من لعصر لقديم حتى لعصور لوسطانية. جات مدورة بصور على موطاع عالي فوسط لجزيرة و لمساحة ديالا 900 متر مربع. لمدينة اسسوها لفينيقيين فلقرن 8 قبل لميلاد وحد لان باقي فيها اثارات فينيقيية مورا الاسوار د لمدينة لقديمة. تسمات مدينة ب "لمدينة الساكتا" من عند ناس ديالا و ناس اللي كيزروها و باقيا لمدينة لقديمة مسكونة اللي وصل عدد الناس اللي ساكنين فيها ف نونبر 2005 ن 278 نسمة و هي جات لاصقة ف مدينة د الرباط لي عدد لناس لي ساكنين فيها هو 11000. اكثرية د لبني لي ف لمدينة لقديمة هو خاص بناس ديالا و فيها شي مواطع لي كتعجبو ناس لي كيجيو من برا بحال كاتدرالية سانت پول اللي حداها ساحة لمدينة لقديمة، قصر ولهانة، نورمان هاوس، كنيسة اڭاطا الصغيرة، ميدان باستيون. مدينة عندا فرقة د كورة لي تاسست ف 2006 و لي كتلعب ف درجة ثالثة ف مالطا. تاريخ. لعصر لقديم. لعلو لي مبنية فوق منو "مدينة" كان مسكون من قبل-تاريخ، و ف لحقبة د برونز كانو كتخبعو فيه ناس حيت ساهلا تدافع عليه. لفينيقيين ستعمرو مالطا فلقرن 8 و اسسو مدينة ديال ماليت فوق هاد لعلو. من بعد صيطرت عليها لجمهورية رومانية ف 218 ق. م و سماوها ميليت. فديك لوقت كانت لمساحة ديالا 3 د مرات لمساحة ديال دابا. لعصور لوسطانية. ف 870، ميليت لبزانطنية، ملي كان حاكما لوالي امروس، حاصروها بني لاغلب لي كان كقودوم حلف العضيم. هو مات ف دابيزة، و سودة بن محمد صيفطوه من سيسيليا ماش يكمل لحصار. مور شي د شهورا، لمدينة ستسلمت. سكان ديالا تقتلو و كنائس تسرقو. لحجر ديال كنائس تستعمل ف لبني ديال لقصر د سوسة ف تونس ديال دابا.
راس السوق

راس السوق ؤلا اخر ما غنّات ام كلتوم (بالنݣليزية: State of the Art ؤ بالفرانساوية: Etat de l'Art ؤ اللي كايعنيو حرفيا حالة الفن) هي اخر ما وصل ليه شي ضومين بحال العلوم، الطيكنولوجيا، الفن، الطب ؤ زيد ؤ زيد. تاريخ الكلمة. العبارة الاصلية State of the Art بالنݣليزية اول مرة بانت فالقرن العشرين ؤ بالضبط ف 1910 ف واحد الكتاب ديال الهندسة سميتو "Turbines Operated by Gases of Combustion (التوربينات اللي خدّامين بالݣازات ديال الحريق)" كتبو "هينري هاريسّون سوپلي Henry Harrison Suplee. الفقرة اللي دكرات عبارة State of the Art" كاتݣول: "In the present state of the art this is all that can be done" اللي الطرجمة ديالها: "ف راس السوق اللي كاينة دابا غا هادشي اللي يمكن يتدار". فالبحت العلمي. فالضومين الاكاديمي ؤ د البحت العلمي المصطلح ديال "راس السوق" كايعني "راس المعارف" حيت كايعتامد على تحليل د اخر ما تكتب فالكواغط العلميين ديال واحد الضومين، سيرتو ف ضومينات بحال البحت الطبي ؤلا الدكا المصنوع. الفريان ديال راس السوق ؤلا راس المعارف "Dresser un état de l'art" كايعتامد على انك تبقشش على ݣاع المعلومات اللي كاينين على واحد الضومين ؤ ليهم تدير تحليل synthese ؤ بانشمارك benchmark. هاد الخطوة مهمة بزاف فالبداية د ايتها بحت علمي ؤلا اطروحة ديال الدوكتورا ؤ الغاراض منها هو ان الواحد يبني على المعارف اللي ديجا موجودين فواحد الضومين بلاما يعاود يختارع الرويضة بانه يعاود يدير تجارب اللي ديجا تدارو ؤلا يعاود يوصح ل حواصل (ستنتاجات) اللي ديجا مسلّم بيهم الضومين. الخدمة ديال انك تفاري مع راس السوق ؤلا راس المعارف كاتتدار على طريق البيبليوݣرافيا ديال الضومين اللي خدام عليه. هاد الخدمة كايكون فيها التحليل ديال الكتيشافات ؤ الختيراعات اللي تدارو ؤ اخر ما كاين فالضومين ؤ انك تدير الميزاجور، خصوصا ف داكشي اللي يالله خرج. فالتصنيع. بالفرانساوية فالضومينات الهنداسة المعمارية ؤ الهندسة ؤ البني كايخدمّو العبارة « règles de l'art » ديال اللي عندها تقريبا نفس المعنى ديال راس السوق ؤلا راس الصنعة. فالشركات، راس السوق عندو بالاساس علاقة بالفياق الطيكنولوجي اللي كايجي على طريق القراية ديال المجلات ؤ المنشورات المتخصصة ف شي ضومين ؤ المشاركة فالكولوكات ؤ المؤتمرات ؤ الفورماصيو المستامرة فالضومين. راس الصنعة ؤلا راس الطيكنولوجيا « état de la technique » عبارة ؤخرة ديال راس السوق ؤ اللي كاتوصف المعاير ديال التمجديد critères de nouveauté باش تاخد واحد البروڤي: واحد الختيراع كايتعتابر جديد غا فالحالة اللي كايكون فيها فايت راس السوق / راس الطيكنولوجيا / راس الصنعة. فالضومين ديال البروڤيّات، عبارة "State of the art" كاتتخدّم من طرف الهيئات الرسمية بالنݣليزية. نوطات لوغاوية.
براح

البرّاح هي واحد الشخص كان كيدير خدمة كانت شحال هادي ؤ اللي كان الهدف ديالو يوصل للناس د الدوار ؤ د المدينة الخبيرات الجداد ؤ المرسومات ديال السلطان ؤلا ديال السولوطات. البراح كان كايضور فالمدينة ؤلا الدوار حتى كايلقى شي بلاصة عالية بحال شي صمعة ؤلا حيط ؤ علوة اللي ممكن للناس يتجوقو فيه عليه باش يشوفوه ؤ يسمعوه ؤ كايبدا بالتبراح ديال الخبارات ؤ المراسم. ؤ كان غالبا كايسالي هدرتو ب عبارة "الحاضر يعلم الغايب".
سناء عاصف

سناء عاصف هي ممثلة وكوميدية مغريبية عايشة ففرنسا، ربحات جائزة الابداع فمهرجان المسرح الافريقي فالرباط عام 2023. مسيرتها الفنية. تعلقات عاصف بالمسرح ملي كانت صغيرة، الشي لي خلاها ترجع تقرا الفن فمعد الفن الدرامي فالدار البيضا عام 2014، بعد ما تخصصات لمدة طويلة فمجال التسيير وادارة المقاولات ففرانسا. كاتفضل سناء المسرح، حيت كاتلقى فيه قوّة كبيرة باش تعبر على افكارها ووجدانها. عام 2017، سناء ستاقرات ففرنسا، وخدات ماستر فالمسرح من جامعة السوربون. الاعمال ديالها. سناء عاصف عندها اكثر من 30 فيلم ومسرحية:
ڤيناڭريت

لڤيناݣريت هو صوص مشهور في بزاف ديال المطاعم ف العالم، خصوصا ف لبريزيل و لبرطقيز. هاد الصوص غالبا كيتستعمل مع الشلاضات، الشورباط و الاكلات المشوية. كلمة "ڤيناݣريت" عندها اصول لاتينية، جات من كلمة لي كاتعني "خل". الصوص مكونة اساسا من لخل، زيت الزيتون، الملحة و الفلفلة. ولاكين المقادير تقدر تختالف على حساب التفضيلات لمحلية و الشخصية، و فيه اضافات عادية بحال البصلة، ماطيشا، الفلفلة، التومة و لعشوب. ف البريزيل، ڤيناݣريت مرتابطة سيرتو بالشوراسكو، و كتقدم كاختيار منعش و حامض لتوازن نكهات ديال اللحم المشوي. الوصفة البريزيلية النموذجية كتضمن ماطيشا، لبصلة، لفلفلة، قزبور، زيادة على الخل و زيت الزيتون. ف لبرطقيز، المولهو ڤيناݣريت تاهوّ مشهور، و كيتستعمل كـ عطرية ف الشلاضات و لحوت المشوي. الوصفة كتختلف، ولكن عادة كيتضمن لخل، الزيت، الملحة و فلفلة.
الرباط، مالطا

الرباط (بالمالطية: "Ir-Rabat") هي مدينة جات ف جّيهة شّمالية ديال مالطا، فمارس 2014 لعدد ديال نّاس لي كيسكنو فهاد لمدينة وصل ل 11، 497. الرباط هيّ مدينة جات حدا لعاصيمة لقديمة ديال مالطا مدينا، فالعهد ديال الرومان كان جزء من لمنطقة شّمالية-لغربية ديال الرباط تابعة ل ميليتا، لمدينة رّومانية. لمجليس لمحلّي د الرباط هو لّي مسؤول على لموقيع الاثري ديال باحريجا(Baħrija). لقطات من فيلم ميونخ و النسر الكحل تْصورو ف الرباط. ف دجنبر 1999، نفصلات مدينة متارفا على الرباط باش تّا هيّ تاسس لمجليس لمحلّي ديالها على حساب القانون XXI. الاصل د السمية. الرباط هي واحد لْكلمة سامية يمكن تعني "لمدينة لّي محصنة" اولا "ضاحية" و ضّاحية كتعني لمنطقة دسْكنى لّي جات خارجة على لمدينة ؤلا الدوّار. ف لعربية هاذ لْكلمة كتعني حصن صغير، ؤ لّي عادة كيستاضف عدد قليل ديال لعسكر.
رابحة الحيمر

رابحة الحيمر هي مناضلة مغريبية خدات الجائزة الدولية دالمراة الشجاعة (IWOC) لي تايقدمها البيت لابيض. النضال. النضال ديال رابحة كايتجسد فالانتصار ديالها فمعركة قضائية خاضتها فالمغريب، فقضية كاتعلق بالزواج التقليدي لي كانت ضحية ديالو، و على قبل الاعتراف القانوني ببنتها. هاد القضايا لي تايتعتابرو من اكبر المشاكل الاجتماعية فالمغريب اليوم، حيت القانون المغريبي ماواضحش فيهم. بالتالي النضال ديال رابحة سلط الضو على قضية الزواج التقليدي، وقضية الاطفال لماشي الشرعيين فالمغريب. الوتائقي. القصة ديال رابحة رجعات اكثر من مجرد انتصار شخصي، حيت قدرات تلهم بزاف ديال الناس بالقصة ديالها، بعد ما تلاقات المخرجة البريطانية Deborah Perkin ووافقت باش تعاود ليها قصتها ف فيلم وتائقي بعنوان “Bastards“. هاد الفيلم تعرض فالتلفازة المغريبية ومهرجانات السينما فالعالم، ولقى نجاح مهم نظرا للقضايا المهمة لي تايهضر عليها، لي متعلقة بالامهات العازبات، والقوانين د الاسرة المغربية جائزة المراة الشجاعة. نهار 4 مارس 2024 تراس وزير الخارجية دميريكان انتوني بلينكن والسيدة اللولة جيل بايدن حفل توزيع الجائزة الدولية د لمراة الشجاعة (IWOC) ف الدورة تمنطاش فالبيت الابيض، هاد الجائزة كانت من نصيب 12 مرا متميزة من العالم، من بينهم المغريبية رابحة الحيمر، هاد الحفل حضر ليه سفير المغرب فواشنطن وسف العمراني. بعد ما خدات رابحة الجائزة ديالها، عطات تصريح للصحافة قالت فيه:تايشرفني انه تعتارف بيا من قبل الولايات المتحدة بين عيالات اخرين من مجالات اخرى فالحياة، تاحت لي الفرصة باش نتلاقاهم فواشنطن. بينما شاركنا قصصنا وتجاربنا، لقينا ان الخيط لي تايجمعنا هو الشجاعة والصمود. " تقال عليها. “رابحة مراة واعرة وعصامية وشجاعة. تساتحق جائزتها عن جدارة. هي مصدر الهام لبزاف. اليوم وحنا تانشوفو المغريب تحت القيادة ديال الملك محمد السادس، وهو تايحقق العدالة والمساواة للمغاربة اكتر واكتر، بما فيهم لعيالات والصغار. " _ السفير بونيت تالوار
محمد بن عبد الله الجندي

محمد بن عبد الله الجندي (مزيود ف 1954 ف مراكش، توفى ف 5 مارس 2024 ف نفس لمدينة) مومتيل مغريبي. كيتّعتابر من ابرز لفنانين لمغاربا، ب مشوار ف التمتيل فايت 4 د لعقود. كينتامي ل عائلة الجندي لفنية، و هو لخو الصغير ديال لفنان لمشهور محمد حسن الجندي. شارك ف بزاف د لاعمال لمسراحية و التلفازية و السينيمائية و تا ف الراديو، منها اعمال مغريبية و مشرقية بحال مسلسلات ربيع قرطبة، ملوك الطوائف، اخر الفرسان، و عمر. حياتو. محمد بنعبد الله الجندي تولد ف مدينة مراكش، و ملي كان صغير تاتر ب خوه لكبير محمد حسن، و داكشي علاش دخل بكري ل عالم التمتيل. مشى ل لعراق باش يطور لموهبة ديالو، ولاكين لحرب لعراقية لايرانية ف التمانينات ضطراتو يرجع ل لمغريب.
زنيڭة

زنيڭة هيّا بلاد فيلاحي مامحروتش واحد لعام، باش يرتاح. كايراعو فيه لغنم و لبڭر. كاينوضو فيها بزاف ديال نوّار نتاع لبلاد. كايستافدو منهم النحل.
الشرق لأوسط

الشرق لاوسط (ب النڭليزية "Middle East") منطقة جيوسياسية لي كاتشمل لڭزيرة لعربية، الشام، تركيا، مصر، ايران و لعراق. هاد لمصطلح تنتاشر و خدا لبلاصة ديال الشرق لقريب "Near East" (لي كان لموقابيل ديال الشرق لبعيد "Far East") ف لبدية د لقرن 20. لمصطلح د "الشرق لاوسط" كيخلق التباس بسباب لاختلافات ف لمعنى ديالو، و كاين لي كيعتابرو ؤروصونطري (مبني على منضور كيعتابر ؤروپا و لبلدان لغربية بشكل عام لمركز د لعالم). اغلبية د لبلدان الشرق اوسطية (13 من بين 18) كينتاميو ل لعالم لعربي. لبلدان لي عندهوم اكبر عدد د السكان هوما مصر، تركيا و ايران. السعودية هي اكبر بلاد مجيهت لمساحة. التاريخ د الشرق لاوسط كيرجع ل لفترة التاريخية لقديمة، و لاهمية الجيوسياسية ديالها كانت معروفة ل الاف لعوام. بزاف د لاديان لكبار بانو ف هاد لمنطقة، بحال ليهودية، لمسيحية و لاسلام. لعرب كيتّعتابرو لمكوّن لاتني لاساسي تماك، تابعينهوم التواركا، لفرس، لاكراد، لازيريين، لاقباط، ليهود، لاشوريين، لعراقيين التركمان، ليزيديين، و لقبرصيين ليونان. الشرق لاوسط بشكل عام عندو كليما سخون و ناشف، سيرتو ف لڭزيرة لعربية و مصر. كاين عدد ديال لويدان لي كيعاونو ف السقي و لفلاحة ف مناطق محدودة، بحال النيل ف مصر، و دجلة و لفورات ف ميزوپوطاميا (بلاد بين لويدان) و واد لاردن ف الشام. هاد لمناطق مجموعين كيتسماو لهلال لخصيب، و كيشملو لبلايص لي التوارخيا ل وقت طويل كانو كيسمّيو مهد لحضارة (هاد لمصطلح دابا مخدّم على شحال من موضع ف لعالم). ب لموقابيل، الساحل د الشام و اغلبية د تركيا عندهوم كليما معتادل لي كانلقاو عادةً ف مناطق لبحر الدخلاني، لي كيتميّز ب صيوفا ناشفين و شتوات فازڭين. اغلبية د لبلدان لي كيطلو على لخليج لفارسي عندهوم مخزون كبير ديال لپيطرول. بسباب لكليما الناشف و لاعتماد لكبير على الصناعة د لپيطرول، الشرق لاوسط من اكتر لمناطق ف لارض لي كاتساهم ف التبدال د لكليما، و ف نفس لوقت متوقّع بلي غادي تكون من اكتر لمناطق لي غادي تتاتر بشكل سلبي ب التوابع ديالو. كاينين مصطلحات خرين لي كيعممو لمفهوم ديال الشرق لاوسط، بحال الشرق لاوسط و شمال افريقيا (مينا) لي كاتشمل شمال افريقيا ؤلا لمغرب لكبير و السودان، الشرق لاوسط لكبير لي كيشمل شرق افريقيا، موريطانيا، افغانستان، و پاكيستان، و شي مرات تا جنوب لقوقاز و اسيا لوسطانية.
سارح د التريسينتي

السارح ؤلا التيار د التريسينتي (ب النڭليزية "electric current") هوّ واحد لفلو ديال لفرتيتات لمشارجيين، بحال لاليكطرونات ؤلا لايونات، كيتحرّكو ف وصايلي د التريسينتي "electric conductor". ف السيركوي د التريسينتي لفرتيتات لي كيهزّو الشارج عادةً كيكونو اليكطرونات، لي كيدوزو ف كابل ؤلا خيط د الضو. ف لمواد النص دوازة يقدرو يكونو اليكطرونات ؤلا تقابي. ف لاليكطروليت، لايونات هوما لي كيهزّو الشارج، و ف لپلازما (ڭاز مايّن)، لايونات و لاليكطرونات بجوج. ف السيستيم لعالمي د لعبرات، السارح د التريسينتي كيتّعبر ب لامپير (ب ختيصار amp ؤلا A)، لي كيساوي واحد كولومب على تانية. لامپير موخود من بين لعبرات لاساسيين ف السيستيم لعالمي. الجهاز باش كايتّعبر السارح كيتسمى "امپميتر" "Ammeter". :788 السوارح د التريسينتي كيخلقو مجالات مغناطيسية، لي كيتخدمو ف لموطورات، الجينيراطورات، و الطرانسفوات. السوارح لي كاتبدّل الشدة ديالهوم معا لوقت كيطلقو موجات تريسينتومغناطيسية، و كيتخدّمو ف مجال الطيليكوم ف لبت د لمعلومات. نوطات لوغاوية.